Sastanak za evaluaciju realizovanih obuka - Zaustavi - Zaštiti – PomoziZaustavi – Zaštiti – Pomozi\nPočetnaObukeSastanak za evaluaciju realizovanih obuka\nSastanak za evaluaciju realizovanih obuka po akreditovanom programu Medicinskog fakulteta Univerziteta u Novom Sadu, pod nazivom “Efikasan odgovor zdravstvenog sistema u zaštiti žena žrtava porodičnog i rodno-zasnovanog nasilja” u okviru projekta “Zaustavi-zaštiti-pomozi”\nU Novom Sadu, dana 29.06.2017. godine u prostoru koji je ustupio Dom zdravlja Novi Sad, održan je sastanak kojem se odazvalo preko četrdeset rukovodilaca i predstavnika zdravstvenih ustanova sa teritorije APV, iz kojih su zdravstveni radnici pohađali obuku za unapređenje rada u oblasti zaštite žena od nasilja, od septembra 2016. godine. Među prisutnima, 28 zdravstvenih radnika je do sada pohađalo obuku Medicinskog fakulteta Univerziteta u Novom Sadu.\nSastanak je, ispred Pokrajinskog sekretarijata za zdravsto, vodila Biljana Delić, koordinatorka projekta, a u saradnji sa predstavnicom partnera i direktorkom Centra za podršku ženama iz Kikinde, Biljanom Stepanov i Jovanom Obradović, stručnom saradnicom ispred organizacije Secons, zadužene za monitoring i evaluaciju projekta.\nCilj sastanka, bio je da se sagleda kvalitet i efekti realizacije obuka zdravstvenih radnika u periodu od septembra 2016. godine do maja 2017. godine, kao i da se razmotre organizaciona pitanja za što bolji nastavak realizacije sledećih obuka od septembra 2017.godine, zatim da se sagledaju obaveze zdravstvenih radnika i drugih profesionalaca u zaštiti žena od nasilja, u duhu novog Zakona o sprečavanju nasilja u porodici, kao i da se ukaže na uticaj uspostavljanja rada pet novih pilot Centara za žrtve seksualnog nasilja na rad ostalih zdravstvenih ustanova u Vojvodini.\nJovana Obradović, prezentovala je polazno stanje, mereno upitnikom za zdravstvene radnike. Obukama su obuhvaćeni lekari različitih specijalnosti, zdravstveni saradnici, medicinske sestre i tehničari iz Kliničkog centra Vojvodine, Klinike za ginekologiju i akušerstvo Kliničkog centra, Instituta za javno zdravlje Vojvodine, Instituta za zdravstvenu zaštitu dece i omladine Vojvodine, iz zavoda za javno zdravlje, opštih bolnica i domova zdravlja sa teritorije cele Vojvodine, kao i iz drugih ustanova. Zdravstveni radnici su odgovorima jasno potvrdili da je edukacija bila neophodna i višestruko korisna u cilju unapređenja vođenja evidencije i postupanja u borbi protiv nasilja nad ženama. Od celokupnog broja anketiranih zdravstvenih radnika, 28.7 % zdravstvenih radnika nije pre održavanja obuka bilo upoznato sa sadržajem Opšteg protokola o postupanju i saradnji sa ustanovama, organima i organizacijama u situacijama nasilja nad ženama u porodici i partnerskom odnosu, a 42 % zdravstvenih radnika nije upoznato sa sadržajem Posebnog protokola Ministarstva zdravlja Republike Srbije za zaštitu i postupanje sa ženama koje su izložene nasilju. Manje od polovine anketiranih zdravstvenih radnika je pre održavanja obuka evidentiralo slučajeve sumnje na rodno-zasnovano i seksualno nasilje, dok se propisani obrazac od strane Ministarstva zdravlja za evidentiranje i dokumentovanje nasilja, takođe nije popunjavao od strane zdravstvenih radnika. Većina zdravstvenih radnika nije do sada prošla sličnu obuku za unapređenje postupanja u slučajevima rodno-zasnovanog i partnerskog nasilja i smatra da će se ovim unaprediti doprinos zdravstvenih ustanova smanjenju pojave nasilja nad ženama u svojoj sredini.\nNa sastanku je posebno apostrofirana značajna novina u oblasti borbe protiv nasilja nad ženama, koja se odnosi na obaveznost saradnje zdravstvenih radnika sa Grupama za koordinaciju i saradnju,a u svetlu novog Zakona o sprečavanju nasilja u porodici, koji je stupio na snagu od 01. juna 2017. godine. Postupanje u skladu sa novim Zakonom obavezuje zdravstvenog radnika na prijavljivanje svake sumnje na slučajeve rodno-zasnovanog i seksualnog nasilja, kao i neposredne opasnosti od njega. Za procenu opasnosti od nasilja je važno oslanjati se na faktore za procenu rizika koji su sastavni deo protokola.\nSvi prisutni su informisani o sadašnjoj fazi osnivanja pilot Centara za žrtve seksualnog nasilja u okviru projekta, počev od osnivanja prva dva Centra u Opštoj bolnici Zrenjanin i u Klinici za ginekologiju i akušerstvo Kliničkog centra Vojvodine u Novom Sadu. U sadašnjoj fazi realizacije projekta formiraju se pilot Centri u okviru Opštih bolnica u Subotici, Somboru, Kikindi, Sremskoj Mitrovici i Vršcu. Do sada su formirane Radne grupe na nivou bolnica, obezbeđen je adekvatan prostor u skladu sa mogućnostima, završene su obuke implementatora pilot Centara u junu mesecu i priprema se njihovo opremanje.\nNa sastanku je diskutovano o mnogim pitanjima i dilemama zdravstvenih radnika iz oblasti zaštite žena od nasilja, razmenjivani su utisci i sugestije, što je doprinelo uspešnosti sastanka i boljem povezivanju zdravstvenih radnika, posebno kada su u pitanju pilot Centri za žrtve seksualnog nasilja.\nKonstatuje se da postoje objektivne teškoće u organizaciji obuka Medicinskog fakulteta, zbog ograničenosti ljudskih resursa i specifičnosti organizacije rada postojećih službi u zdravstvenim ustanovama.\nKonstatuje se da se zdravstveni radnici nisu u dovoljnoj meri odazivali pozivu za učešće na obukama za multisektorsku saradnju koje su organizovane u okviru ovog projekta i da je na taj način propuštena šansa da se ovim putem u većoj doprinese što uspešnijem i efikasnijem obavljanju obaveza zdravstvenih ustanova u zaštiti žena od nasilja propisanih Zakonom o sprečavanju nasilja u porodici i Opštim protokolom o postupanju i saradnji sa ustanovama, organima i organizacijama u situacijama nasilja nad ženama u porodici i partnerskom odnosu.\nKonstatuje se da je potrebno unaprediti vođenje dokumentacije i evidentiranje slučajeva nasilja u zdravstvenim ustanovama i na pokrajinskom nivou, kao i koordiniranje između zdravstvenih ustanova i Pokrajinskog sekretarijata za zdravstvo.\nPreporuke i zaključci Pokrajinskog sekretarijata za zdravstvo\nPotrebno je obuhvatiti veći broj zdravstvenih radnika obukama Medicinskog fakulteta, kako bi se sprovela efikasna praksa u pružanju zdravstvene usluge pomoći i podrške ženama koje su pretrpele nasilje.\nPotrebno je preneti informaciju rukovodstvima zdravstvenih ustanova da Zakon o sprečavanju nasilja u porodici predviđa obavezu prijavljivanja saznanja o nasilju i neposrednoj opasnosti od njega, i da neprijavljivanje povlači prekršajnu odgovornost odgovornog lica u zdravstvenoj ustanovi.\nPokrajinski sekretarijat za zdravstvo će zdravstvenim ustanovama dostaviti upitnike u kojima će se tražiti statistički podaci u vezi sa popunjavanjem obrazaca za evidentiranje i dokumentovanje nasilja propisanog Posebnim protokolom. Istim upitnikom će se tražiti kontakt podaci za osobe koje su ispred zdravstvene ustanove zadužene za koordinaciju unutar ustanove za rodno-zasnovano nasilje. Na ovaj način će Pokrajinski sekretarijat za zdravstvo imati detaljne i objedinjenu evidenciju o postupanju zdravstvenih ustanova na teritoriji Vojvodine u zaštiti žena od nasilja.\nU narednih godinu i po dana će se nastaviti obuka koje realizuje Medicinskli fakultet Univerziteta U Novom Sadu. Obaveštenja o terminu i mestima održavanja obuke će biti dostavljeni : direktorima ustanova, ali i osobama zaduženim za koordinaciju u oblasti zaštite od rodno-zasnovanog nasilja .\nUkoliko bude postojala mogućnost da se organizuju dodatne obuke za multisektorku saradnju potrebno je obezbediti učešće zdravstvenih radnika na ovim obukama.\nPreporučuje se uvođenje elektronskog popunjavanja obrazaca za evidenciju nasilja, što je izvodljivo primenom jednostavne intervencije na softveru u zdravstvenoj ustanovi.\nU slučaju većih teškoća u saradnji sa drugim sektorima, potrebno je obavestiti koordinatora projekta, Biljanu Delić, putem mejla: biljana.delic@vojvodina.gov.rs ili na telefon: 021/487- 4397.\nError: (#10) This endpoint requires the 'manage_pages' permission or the 'Page Public Content Access' feature or the 'Page Public Metadata Access' feature. Refer to https://developers.facebook.com/docs/apps/review/login-permissions#manage-pages, https://developers.facebook.com/docs/apps/review/feature#reference-PAGES_ACCESS and https://developers.facebook.com/docs/apps/review/feature#page-public-metadata-access for details.


Home / VESTI / Saopštenja EPuS-a / CIVILNO DRUŠTVO TRAŽI SVEOBUHVATNU RASPRAVU O IZMENAMA USTAVA\nU tom okviru, pozdravljamo poziv Ministarstva pravde u saradnji sa Kancelarijom za saradnju sa civilnim društvom upućen 19. maj 2017. godine organizacijama civilnog društva da učestvuju u konsultativnom procesu u vezi sa izmenama Ustava Republike Srbije koji se odnosi na pravosuđe. Ovim pozivom dat je rok do 30. juna 2017. godine do kad organizacije civilnog društva mogu poslati svoje predloge i sugestije, a u kontekstu nacrta teksta „Pravne analize ustavnog okvira o pravosuđu u Republici Srbije“ objavljenog na internet prezentaciji Ministarstva pravde i koji sadrži moguća rešenja za izmenu Ustava. Cilj ovog Poziva je „obezbeđivanje širokog konsultativnog procesa povodom izmena najznačajnijeg pravnog dokumenta u Republici Srbiji i uključivanja svih zainteresovanih aktera u javnu debatu“, gde prva faza ovog procesa obuhvata „prikupljanje predloga i sugestija.“\nPodsećamo javnost da je Akcionim planom za Poglavlje 23 utvrđena dinamika priprema za promenu Ustava koja se odnosi na pravosuđe: Usvajanje predloga za promenu ustava u narodnoj skupštini planirano je za 3.kvartal 2016, izrada radnog teksta Ustava i javna rasprava za 4. kvartal 2016. godine, u prvom kvartalu 2017. planirano je upućivanje predloga Ustava na mišljenje Venecijanskoj komisiji, a usvajanje novog Ustava u 4. kvartalu ove godine. Očigledno je da je ispunjenje obaveza koje je država sama preuzela Akcionim planom teško ostvarivo u planiranom vremenskom okviru.\nOvaj poziv Ministarstva pravde ne sme da bude jedini okvir za dijalog, niti sme da stvori utisak široke javne debate, jer sam poziv i „prikupljanje primedbi i sugestija“ javnu raspravu ne može da zameni.\nZbog toga, očekujemo da Vlada Republike Srbije, a pre svega Narodna skupština Republike Srbije, formira širu radnu grupu u koju će se uključiti predstavnici svih ključnih aktera, nevladinih udruženja, stručnih organizacija, političkih stranaka koja će pripremiti javnu raspravu. Uvereni smo da je za utemeljenje vladavine prava i ustavne kulture u Srbiji potrebno da građani razumeju predstojeću izmenu Ustava i da sagledaju njen značaj.\nOrganizacije koje su podržale ovu inicijativu:\nLiga Roma / Stalna konferencija romskih udruženja građana\nCentar za razvoj lokalnih sredina Kosovska Mitrovica\nNacionalna koalicija za decentralizaciju Niš


NUNS: Neprimereno poređenje Prpe sa Kozićem i Martićem - Sindikat novinara Srbije\nNezavisno udruženje novinara Srbije dvadeset godina kontinuirano insistira da se otkriju i kazne nalogodavci i izvršioci ubistva novinara Slavka Ćuruvije, a već duži niz godina NUNS i UNS zajednički insistiraju na rasvetljavanju ovog slučaja i samo zajednički mogu da se bore za slobodu medija i sprečavanje napada na novinare i urednike.\nZa ubistvo Slavka Ćuruvije doneta je prvostepena presuda, koja pored osude trojice pripadnika Službe državne bezbednosti, ni za koga ne treba da bude zadovoljavajuća, iako je dokazano da iza ubistva stoji država. Donošenjem prvostepene, još uvek nepravnosnažne presude, ova tema prvi put je ušla u institucionalne okvire i pitanje je kakav će biti njen krajnji ishod.\nZbog nemogućnosti da se u okviru institucija rešavaju ovako teški zločini protiv novinara, često se u medijima vodila i vodi polemika raznih aktera o okolnostima ubistva, te o drugim napadima na novinare, umesto da su to radili, ili rade nadležni državni organi. Ti napadi, u prošlosti, obično su sistemski bili usmereni na diskreditaciju žrtava i oštećenih, u koje sigurno spada i Branka Prpa.\nPoređenje navoda Branke Prpe u intervjuu podgoričkoj Pobjedi sa beskrupuloznošću i brutalnošću napisa Gorana Kozića i Đorđa Martića, kako su to uradili u svojim saopštenjima UNS i Komisija za istraživanje ubistava novinara, krajnje je neprimereno, pogotovo imajući u vidu da je Prpa bila partnerka Slavka Ćuruvije, članica redakcije Evropljanina, i svedok i očevidac ubistva.\nTakođe, neprimereno je i što je list "Politika" ponovo dopustila Đorđu Martiću, naručiocu teksta "Ćuruvija dočekao bombe" iz aprila 1999. godine, koji je prethodio ubistvu, da neargumentovano i brutalno optužuje članove Komisije za istraživanje ubistava novinara.\nNezavisno udruženje novinara Srbije i dalje će insistirati da se rasvetle sve okolnosti i otkriju sve činjenice slučaja, uključujući i proveru svih navoda u medijima koji upućuju na okolnosti u pripremi i realizaciji ubistva, a koji treba da se legitimišu pred državnim organima.


Rixos Premium Bodrum, Bodrum, Turska - Barcino Tours\nHotel Vogue Suprime Bodrum 5* smešten je u mestu Torba na 8 km od centra Bodruma i 27 km od aerodroma. Hotel ima svoju dugu peščanu plažu na kojoj su ležaljke i suncobrani besplatni za goste hotela.\nGlavni restoran na bazi otovrenog bufea-samoposluživanje, bar na bazenu, bar na plaži, lobi bar, 2 a la carte restorana od kojih je jedan riblji, diskoteka, doktor, sala za konferencije, animacije za decu i odrasle, hamam, bazeni za decu i odrasle, akva park. Besplatan internet u javnim prostorijama hotela.\nHotel raspolaže sa 350 smeštajnih jedinica. Svaka soba ima svoje kupatilo, fen, papuče, klima uređaj, SAT TV, telefon, sef koji se doplaćuje, balkon ili terasu.


Inače, ova izložba je prvi put organizovana u novembru 2018. godine u Institutu za književnost i umetnost u Beogradu u okviru naučnog skupa posvećenog radu reditelja i pisca Živojina Žike Pavlovića (1933-1998).\nTada je priređena manja izložba likovnih radova (u reprodukciji) ovog umetnika koji je ostavio ogroman trag u istoriji jugoslovenskog i srpskog filma (snimo je 15 filmova: „Buđenje pacova“, „Kada budem mrtav i beo“, „Zaseda“, „Crveno klasje“, „Zadah tela“) i značajan trag u istoriji književnosti (objavio je 32 knjige: „Lapot“, „Zid smrti“, „Flogiston“, „Sammlung“...).\nKao likovni umetnik bio je aktivan samo do 1956. godine, do svoje 23. godine života kada se posvetio drugačijim oblicima umetničkog izražavanja. U svom književnom delu „Azbuka“ naznačio je da su njegovi likovni prilozi u toj knjizi nastali u periodu između 1950. i 1956. Po svemu sudeći razlog zbog kojeg je prestao da slika je njegov drugi boravak u sanatorijumu na Golniku u jesen 1955. godine gde se lečio od plućnih bolesti. Poslednje likovno delo koje je sam umetnik datirao potiče iz 1956. godine.\nNakon izložbe s kraja prošle godine, u Institutu za književnost i umetnost, Pavlovićeva likovna dela su tokom januara i februara 2019. bila izložena u Biblioteci Milutin Bojić u Beogradu, zatim u martu u organizaciji SКC-a u Novom Sadu a u narednih desetak dana priliku da ih vide imaće ljubitelji umetnosti u Bečeju.\nPoslednji put izmenjeno 09 maj 2019\nViše iz ove kategorije « Izabrani učesnici „Majskih igara“: Od 12 predstava tri iz Bečeja\tKreativni centar: Promocija knjige „Beogradski trio“ Gorana Markovića »


Poker Srbija: Američki Igrači Proslavili 10.000.000-tu Podeljenu Ruku Na UB Pokeru\nAmerički Igrači Proslavili 10.000.000-tu Podeljenu Ruku Na UB Pokeru\nProšlo je nešto više od 3 meseca od kada je Ultimate Poker otvorio prvu online poker sobu u Americi, a sada već slave 10.000.000 podeljenu ruku. U prošli utorak u 13.22 časova se dogodio ovaj istoriski događaj za ovu kompaniju koja je prva dobila dozvolu da radi na američkom tlu. Nagradu od $5.000 su podelili igrači koji su bili za istim stolom kao i Steven Kelly, koji je sa kecom uzeo pot od $6.85. Kelly igra pod imenom "SteveKelly" i do sada je na turnirima uživo zaradio preko $1.000.000, dok je za ovu pobedničku ruku dobio $5.000.\nU kompaniji Ultimate Gaming, koja je vlasnik Ultimate Poker-a (UP), su oduševljeni postignutim, a po rečima direktora marketinga, Joe Versaci-a, ovo je odličan momenat da se osvrnemo na postiguto, što će nam dati još više snage da nastavimo sa još boljim radom u budućnosti. Statistički gledano, UP je za kratko vreme postigla solidan rejting i trenutno je 33 soba u online poker industriji po dnevnom prometu igrača. U vreme isčekivanja 10.000.000 ruke 700 igrača je bilo u isto vreme na UP, da bi poslednjih nekoliko dana promet opao na prosečno 300 igrača u toku dana.\nOvo je veliki pomak za online poker industriju u Americi, i pre svega za Ultimate Gaming idustriju koja će se sve više susretati sa konkurencijom koja već "kuca na vrata", gde joj ovaj jubilej znači veliku prednost u odnosu na potencijalne konkurente. Boyd Gaming i South Point Poker se pominju kao potencijalni kandidati za online poker licencu u Nevadi, ali se tačan datum još ne zna.\nIpak, najozbiljniji kandidat je 888 Holdings, koji će pokušati u saradnji sa Caesars Entertainment ozbiljno da priprete Ultimate Poker-u. Kada će se to desiti, ostaje nam da tek saznamo. U međuvremenu, verovatno će slaviti na UP i 20.000.000 ruku, jer će stvari sada mnogo brže da se odvijaju.


27.09.2020 / 16:48 Regija - Lider Pokreta Samoopredjeljenje\nBivši premijer i lider Pokreta Samoopredjeljenje Aljbin Kurti ocijenio je da je premijer Kosova Avdullah Hoti u Washingtonu prihvatanjem inicijative o "malom Šengenu" u stvari potpisao pristup Kosova "četvrtoj Jugoslaviji".\nKako prenosi RTK, Kurti je komentarišući dogovor o "maloj Šengen" zoni izjavio je da će kosovski Albanci i Albanija u "četvrtoj Jugoslaviji" biti samo potrošači srbijanske robe i da će se nadati naplati putarine od srbijanskih kamiona.\n"Kosovski Albanci i Albanci, u toj 'četvrtoj Jugoslaviji', bit će samo potrošači srbijanske robe i nadati se da će dobiti putarinu od srbijanskih kamiona. Zato što će naši proizvođači ostati nezaštićeni", rekao je Kurti u obraćanju članovima Glavnog odbora Samoopredjeljenja.\n"Srbija je izborila punu rehabilitaciju pred svijetom. Decenijama srbijanski predsjednik nije išao u Bijelu kuću", kazao je on.\n"Vlada ne predstavlja nikakve mjere niti planira da se izbori sa velikom ekonomskom krizom, već suprotno, povlači nerazumne poteze utičući na Fond penzijske štednje. Ovaj rizični korak ne pomaže ljudima jer većina ima malu penzijsku ušteđevinu... Ova akcija samo ima za cilj da Vladi otvori put za krađu penzijske ušteđevine", rekao je on.


CEDEM: Nema povećanja distance među etničkim grupama u Crnoj Gori - Dijalog.net\nNaslovna Civilno društvo CEDEM: Nema povećanja distance među etničkim grupama u Crnoj Gori\nPodgorica, 17. septembar 2019. – Najveći stepen etničkog distanciranja Crnogorci iskazuju prema Romima, nešto manje prema Albancima, još niže prema Hrvatima, a gotovo da nimalo ne iskazuju distancu prema Srbima, pokazalo je istraživanje Centra za demokratiju i ljudska prava (CEDEM).\nCEDEM je istraživanje predstavio u PR pres servis u Podgorici.\nDirektorka CEDEM-a, Milena Bešić, istakla je da je, imajući u vidu proces tranzicije društva i proces pristupanja Crne Gore Evropskoj uniji kao i činjenicu da poštovanje osnovnih ljudskih prava i sloboda, kao i zaštita prava nacionalnih manjina predstavlja jedan od najvažnijih faktora bezbednosti i demokratskog razvoja svake države, „neophodno zalaganje nadležnih insitucija, nevladinih organizacija, medija i svih građana za ostvarivanje stabilnog međunacionalnog suživota i etničkog mira, kao i promovisanje vrijednosti kao što su ljudsko dostojanstvo, jednakost, ljudska prava i prava manjina“.\n„Stoga je CEDEM prepoznao veliki značaj analiziranja etničke distance koja je u multinacionalnom društvu od izuzetne važnosti za merenje socijalne kohezije i mogućnosti previranja i potencijalnih sukoba na nacionalnoj osnovi“, kazala je Bešić.\n„Tri su osnovna cilja koje je istraživanje postavilo, i to: prvo, da se oceni stepen poštovanja ključnih prava manjinskih naroda i drugih manjinskih nacionalnih zajednica; drugo, da se oceni efekat rada Saveta manjinskih naroda i drugih manjinskih nacionalnih zajednica; i treće, da se izmeri etnička distanca. Složenost ciljeva nameće i posebne strategije uzorkovanja“, kazala je Bešić.\nPrema njenim rečima, istraživanjem su definisali set prava koje manjinski narodi i druge manjinske nacionalne zajednice treba da ostvaruju.\n„Na osnovu važećih Vladinih dokumenata, pre svega Strategije manjinske politike, generisali smo deset ključnih prava koja su bila predmet istraživanja. U istraživanju su, za svako od navedenih prava, ispitanici odgovarali u kojoj meri se ova prava poštuju koristeći četvorostepenu Likertovu lestvicu procene“, pojasnila je Bešić, preneo je PR pres servis.\nTop Tags OCD lokalna samouprava mladi Vlada Republike Srbije konkurs evropske integracije Evropska unija Društvo istraživanje vladavina prava mediji Evropska komisija ljudska prava Civilno društvo Srbija i Evropska unija


Đurić otvorio vrtić u severnoj Kosovskoj Mitrovici - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić otvorio vrtić u severnoj Kosovskoj Mitrovici\nĐurić otvorio vrtić u severnoj Kosovskoj Mitrovici\nDirektor Kancelarije za Kosovo i Metohiju Marko Đurić otvorio je danas izdvojeno odelјenje predškolske ustanove ''Danica Jaramaz'' u naselјu Bošnjačka mahala u severnom delu Kosovske Mitrovice.\nVrpcu su na otvaranju presekla deca koja će ići u tu ustanovu, a Đurić je mališanima podelio poklone i poručio da je praznik svaki put kada se otvara novi vrtić.\nDirektor vladine Kancelarije čestitao je vaspitačicama koje brinu o deci u vrlo teškim uslovima.\n''Čestitam vaspitačicama koje brinu o deci u okruženju gde je neizvesnost svakodnevica, ali gde hrabrošću vaspitačica i roditelјa danas niče još jedan vrtić'', rekao je Đurić i dodao da će se nastaviti sa radovima na stvaranju uslova za ostanak srpskog naroda u južnoj pokrajini.\n''Ovaj vrtić je nikao na mestu koje je okruženo zgradama u kojima su smešteni naši sunarodnici u severenoj Kosovskoj Mitrovici i nastavićemo da se trudimo da ovakvim delima učvršćujemo naše postojanje na ovim prostorima.'', poručio je Đurić.\n''Mislim da je to najbolјi zalog za budućnost našeg naroda. Visoka politika je često varlјiva, ali dokle god na terenu budemo radili ovakve stvari slaćemo našim lјudima poruku da imaju budućnost na KiM'', rekao je Đurić i dodao da je PU ''Danica Jaramaz'' najbolјi zalog za ostanak našeg naroda u južnoj pokrajini.\nPredsednik Privremenog organa opštine Kosovska Mitrovica naveo je da je danas otvoreni predškolski objekat rezultat odgovorne politike predsednika Srbije Aleksandra Vučića i Vlade Srbije, kao i da je do otvaranja tog objekta došlo zahvalјujući insistiranju predsednika Srbije da se vodi računa o svakom pojedincu na KiM.\n''Nismo od onih koji zarad jeftinih političkih poena koriste KiM'', rekao je Spirić.\nKazao je da se sva sredstva koja stižu iz Beograda koriste na transparentan način, te da Srbe u južnoj pokrajini ohrabruje to što država Srbija pokazuje da je sa njima i da će tu biti i ubuduće.\nĆirić je naveo da će za nekoliko meseci početi izgradnja centralnog obdaništa ''Danica Jaramaz''.\n''U ovom momentu bitna nam je sloga i ujedinjenje, jer razni faktori pokušavaju da naruše ono čemu godinama težimo, a to je neraskidiva veza sa Beogradom i državom Srbijom'', rekao je Spirić.


HSBC banka omogućavala utaju poreza\nNakon medijskih izveštaja - britanska banka HSBC priznala da je da je njen švajcarski ogranak imao propuste i da je pomagao imućnim klijentima da utaje porez i prikriju uloge od više miliona dolara.\nSmatra se da optužbe da je HSBC pomagao bogatim klijentima da izbegnu porez predstavljaju najznačajnije „curenje“ podataka u istoriji bankarstva .\nHiljade računa u drugoj najvećoj banci na svetu pokazuju da je njen švajcarski ogranak nudio specijalne aranžmane bogatim klijentima kako bi izbegli plaćanje poreza. Dokumente o tome je objavio bivši službenik HSBC-a, Erve Falsiani 2007. godine. Mediji u 45 zemalja su tokom vikenda objavili vest o tim dokumentima.\n„Banka je žmurila i prihvatala novac sumnjivog porekla, koji je bio sakriven od poreskih vlasti u zemljama vlasnika računa,“ kaže Fabris Lom, novinar pariskog Le Monda.\nU izveštajima se navodi da je vlasnicima tajnih uloga bilo omogućeno da povlače velike sume gotovine, često u stranim valutama, kako bi izbegli poreskim službama u svojim zemljama.\nHSBC je priznao da je njegov švajcarski ogranak imao propuste, ali ističe da je švajcarski bankarski sistem, koji je bio poznat po svojoj tajnovitosti, kasnije značajno izmenjen.\n„Ova praksa očigledno nanosi štetu poverenju u banke. Medjutim, radi se o dogadjajima od pre 2007. Od tada je broj klijenata švajcarskog ograka HSBC-a opao za 70 odsto i ja se nadam da je banka u medjuvremenu zavela red u svojoj kući,“ kaže finansijski analitičar Džejms Bevan.\nProcereli dokumenti navodno sadrže podatke o više od 100 hiljada bogatih klijenata iz preko 200 zemalja. Neke od tih zemalja su pokrenule i zvanične istrage o ovim slučajevima.\n„Mislim da je medjunarodno oporezivanje jedno od najvažnijih pitanja u globalnoj ekonomiji. Svi treba da snose posledice, ali je očigledno da mnogi pojedinici i firme žele da izbegnu arbitražu,“ dodaje analitičar Džejms Bevan.\nHvatanje utajivača poreza je prioritet za evropske vlade. Švajcarska je podigla optužnicu protiv Ervea Falsijanija za industrijsku špijunažu i kršenje njenih zakona o tajnosti uloga. Falsijani sa svoje strane ističe da je želeo da pomogne brojnim zemljama kojima je potrebna finansijska pomoć.


„Minhen re“ na udaru niskih kamatnih stopa › Made-in-Germany.rs\nNemačka reosiguravajuća kuća „Minhen re“ saopštila je da je njen profit ostvaren u prvom kvartalu 2015. godine pretrpeo posledice niskih kamatnih stopa, ali da će prognozu zarade za celu godinu ipak zadržati.\nU saopštenju ove kompanije navodi se da je „Minhen re” počeo poslovanje u tekućoj godini uz zadovoljavajuće rezultate, ali da je neto zarada u prva tri meseca, zaključno sa martom, smanjena za 15,6 posto, na 790 miliona eura. Profit iz poslovanja opao za 25 posto, na 995 miliona eura, dok su prihodi od premija porasli za 0,9 posto, na 13,03 milijarde eura“, prenosi agencija „Frans pres“.\nFinansijski direktor kompanije Jerg Šnajder izjavio je tim povodom da iako je investiranje otežano zbog labave monetarne politike koju sprovode centralne banke, Minhen re je na putu da ostvari ciljanu zaradu od 2,5 do 3,0 milijarde eura na nivou godine. Uz to je dodao da kompanija u 2015. godini očekuje prihode od premija u iznosu od 49 do 51 milijarde eura.\nNemačko osiguranje “Minhen re” ide iz Rusije\nOd MiG na 15/05/2015 / Finansije, Investicije, Usluge / Ostavite komentar


Rušenje jednog mita: Crnogorci, ipak, rade više od Srba - Bizlife.rs\n09:25 Beograd, 18/06/2018\nU Srbiji se u proseku radi 41 sat nedeljno. Duže od nas u okruženju rade Crnogorci i Makedonci, a manje se radi u Mađarskoj, Albaniji, Hrvatskoj i Rumuniji, pokazuju najnoviji podaci Međunarodne ogranizacije rada, piše Blic.\nU bazi od ukupno 130 zemalja 59 država ima nedeljni fond rada manji od 40 sati po zaposlenom. Najmanje se radi u Ruandi, a najviše u Ujedinjenim Arapskim Emiratima, Mijanmaru i Kataru, gde zaposleni u proseku svaki radni dan u nedelji rade po deset sati. Posmatrajući sve zemlje sa liste, naša zemlja se po svim parametrima nalazi u „zlatnoj sredini“ , ali je po vremenu provedenom na poslu u regionu na samom vrhu.\nU Srbiji čak 8,6 zaposlenih (svaki jedanaesti radnik) radi duže od 48 sati u nedelji, dok su odmah iza nas Crnogorci sa 8,4. U ostalim susednim zemljama ovaj parametar je znatno manji – susedna Bugarska je pri dnu liste, gde gotovo niko ne radi duže od 48 sati, tačnije 0,8 odsto radnika, dok je u Mađarskoj takvih 4,1 odsto, Makedoniji 3,8, Hrvatskoj 4,4 odsto. Na prvom mestu je Tanzanija, gde čak 60 odsto zaposlenih radi duže od 48 sati u nedelji.\nZlatne sredine držimo se i po parametru koliko zaposlenih radi manje od 30 sati nedeljno. Takvih je u Srbiji 4,5 odsto, a gotovo isti procenat radi manje od 30 sati nedeljno i u Crnoj Gori. Slično je i u Hrvatskoj, dok ih je u Rumuniji tek jedan odsto, a u Bugarskoj 2,7 odsto\nrad crnogorci Mešunarodna organizacija rada


10 najboljih hotela u blizini: Alameda Park - TripAdvisor\nNajbolji hoteli u blizini: Alameda Park, Marbelja\nČitajte komentare o: Alameda Park\n439 hotela je u krugu od 50 km od: Alameda Park\nFiltrirajHoteli50 km od lokacije Alameda Park\nAvenida Severo Ochoa, 8, 29603, Marbelja, Španija\n0,9 km od: Alameda Park\nBr. 1 u pogledu odnosa cena/kvalitet od 561 hotela u Alameda Park\nBr. 2 u pogledu odnosa cena/kvalitet od 561 hotela u Alameda Park\nCena koju ste pronašli je za 28% niža od prosečne cene ovog hotela od 261 US$ za noćenje.\nBr. 3 u pogledu odnosa cena/kvalitet od 561 hotela u Alameda Park\nBr. 4 u pogledu odnosa cena/kvalitet od 561 hotela u Alameda Park\nBr. 5 u pogledu odnosa cena/kvalitet od 561 hotela u Alameda Park\nBr. 6 u pogledu odnosa cena/kvalitet od 561 hotela u Alameda Park\nBr. 7 u pogledu odnosa cena/kvalitet od 561 hotela u Alameda Park\nBr. 8 u pogledu odnosa cena/kvalitet od 561 hotela u Alameda Park\nBr. 9 u pogledu odnosa cena/kvalitet od 561 hotela u Alameda Park\nBr. 10 u pogledu odnosa cena/kvalitet od 561 hotela u Alameda Park\nBr. 11 u pogledu odnosa cena/kvalitet od 561 hotela u Alameda Park\nBr. 12 u pogledu odnosa cena/kvalitet od 561 hotela u Alameda Park\nBr. 13 u pogledu odnosa cena/kvalitet od 561 hotela u Alameda Park\nBr. 14 u pogledu odnosa cena/kvalitet od 561 hotela u Alameda Park\nCalle Aduar 18, 29601, Marbelja, Španija\nBr. 15 u pogledu odnosa cena/kvalitet od 561 hotela u Alameda Park\n0,6 km od: Alameda Park\nBr. 16 u pogledu odnosa cena/kvalitet od 561 hotela u Alameda Park


INZKO: BIH BI BILA DOSADNA KADA BI IMALA JEDAN NAROD | CazinDanas\nPredsjednik Aleksandar Vučić je uvijek bio korektan što se tiče teritorijalnog integriteta Bosne i Hercegovine, izjavio je visoki predstavnik međunarodne zajednice u BiH Valentin Inzko.\nOn je u razgovoru za BBC rekao da za više od decenije, koliko on to prati, nije bilo nijedne Vučićeve izjave koja bi stavila pod znak pitanja BiH kao državu.\nNa opasku da saradnici predsjednika Vučića često daju potpuno suprotne izjave, odgovara da, kao što je on posljednji autoritet u interpretaciji Dejtonskog sporazuma, tako je predsjednik Vučić posljednji autoritet što se tiče saradnje s BiH.\nIncko je pozdravio i sve investicije Srbije, kao što je aerodrom u Trebinju.\nKada je riječ o optužbama da radi na ukidanju Republike Srpske, Incko kaže da nema ništa protiv da postoji Republika Srpska, kao što, objašnjava, postoji Bavarska u Njemačkoj i Teksas u SAD, i dodaje da se svuda uz zastave tih entiteta ističu i državne zastave.\nGovoreći o Dejtonskom sporazumu, Incko ocjenjuje da je on omogućio jednu državu za sve koji u njoj žive i da to nije malo.\nDejton je zaustavio rat i to ne smije da se potcjenjuje – Dejton je početak, ali nikako kraj: to nije plafon, može se do neba – smatra Incko, prenosi “Tanjug.\nPrema njegovom mišljenju, velika mana Dejtona je to što sve institucije liče na domove naroda, a to, kaže, nije uvijek funkcionalno.\nDejton je razoružao vojske, ali su svi dobili političko oružje – vitalni nacionalni interes, vitalni entitetski interes – pa sad pet ljudi može da blokira cijelu državu”, ocjenjuje Incko.\nMora biti funkcionalna država\nOn smatra da se zato pozivi na promjene unutrašnjeg uređenja BiH sve češće čuju, ali da se mora paziti da niko od konstitutivnih naroda ne izgubi svoj identitet, jer bi, prema njegovim riječima, Bosna i Hercegovina “bila dosadna” kad bi imala samo jedan narod.\nNikad Bosna i Hercegovina neće biti centralizovana država, ali mora biti funkcionalna država – naglašava Incko.


Zamenik člana delegacije pri Parlamentarnoj skupštini Procesa saradnje u jugoistočnoj Evropi Đorđe Milićević predsedavao je sastankom Generalnog odbora za ekonomiju, infrastrukturu i energetiku PS PSJIE, 14. decembra 2021. godine.\nZamenik člana delegacije pri Parlamentarnoj skupštini Procesa saradnje u jugoistočnoj Evropi Đorđe Milićević učestvovao na onlajn sastanku Stalnog odbora PS PSJIE, koji se u okviru grčkog predsedavanja PSJIE, održao 22. novembra 2021. godine.\nNarodni poslanik Đorđe Milićević učestvovao je u svojstvu šefa skupštinske delegacije na Plenarnoj sednici PS PSJIE, 21. i 22. juna 2021. godine, u Antaliji, u hibridnom formatu, u organizaciji Velike Narodne skupštine Turske.\nZamenik člana stalne delegacije Narodne skupštine u PS PSJIE Đorđe Milićević učestvovao je na onlajn sastanku Stalnog odbora PS PSJIE, koji se u okviru turskog predsedavanja, održao 14. juna 2021. godine.\nČlanica stalne delegacije u Parlamentarnoj skupštini Procesa saradnje u jugoistočnoj Evropi Milica Dačić učestvovala je 15. aprila 2021. godine na sastanku Generalnog odbora za pravdu, unutrašnje poslove i bezbednosnu saradnju Parlamentarne skupštine Procesa saradnje u jugoistočnoj Evropi koji se, u okviru turskog predsedavanja PSJIE, održao u formi videokonferencije.\nZamenik člana delegacije Narodne skupštine u Parlamentarnoj skupštini Procesa saradnje u jugoistočnoj Evropi Đorđe Milićević učestvovao je na onlajn sastanku Stalnog odbora Parlamentarne skupštine Procesa saradnje u jugoistočnoj Evropi koji se, u okviru turskog predsedavanja PS JIE, održao 8. decembra 2020. godine.\nčlan Delegacije SNS Čačak 1988.\nčlan Delegacije SNS Beograd 1984.\nzamenik člana Delegacije JS Kragujevac 1967.\nčlan Delegacije SNS Bosilegrad 1972.\nzamenik člana Delegacije SNS Niš 1987.\nzamenik člana Delegacije SPS Valjevo 1978.\nzamenik člana Delegacije SNS Rača, Vučić 1990.


Нови руски ловци “летеће без пилота”\nNovi ruski lovci “leteće bez pilota”\nOn je kazao da će na taj način biti izbegnut rizik dugotrajnog, programiranog, leta za pilote od tri-četiri hiljade kilometara.\nGeneral Kožin je istakao i da je nemoguće stvoriti potpuno robotizovane avione pošto će, ipak, neke zadatke morati da izvršavaju ljudi.\nOsim aviona ruska mornarica će obnoviti i svoju flotu.\nIako je ranije bilo najavljeno da ruska mornarica do 2030. godine neće nabavljati nove nosače aviona general Kožin je rekao da će, ipak, novi nosač aviona biti nabavljen i posle svih testova uključen u sastav ratne mornarice u narednih 8-10 godina.\nOčekuje se da on bude baza za eskadrilu ili čak “krilo” mornaričke avijacije.\nTrenutno, ruska mornarica ima jedan avion nosač – „Admiral Kuznjecov“. Ranije je u ruskom Ministarstvu odbrane je rečeno da će pitanje izgradnje nosača aviona biti rešeno najranije za pet godina. Ipak, Državnim programom naoružavanja vojske do 2020. godine izgradnja nosača aviona


Vučić i Kurc o migrantskoj krizi i Kosovu\nMinistar spoljnih poslova Austrije Sebastijan Kurc i premijer Srbije Aleksandar Vučić (arhivski snimak).\nŠef austrijske diplomatije Sebastijan Kurc doputovao je danas u posetu Beogradu - u razgovorima sa premijerom Srbije Aleksandrom Vučićem i ministrom spoljnih poslova Srbije Ivicom Dačićem dominiralo je nekoliko tema - migrantska kriza, situacija u regionu, dijalog sa Kosovom i evropske integracije.\nIako je prošla godina bila teška za Evropsku uniju, stav Beča je i dalje da zemlje Zapadnog Balkana, a naročito Srbiju, podržava na putu ka EU, izjavio je danas ministar spoljnih poslova Austrije Sebastijan Kurc i dodao da će njegova zemlja učiniti sve da taj put podstiče.\nPosle razgovora sa premijerom Srbije Aleksandrom Vučićem, Kurc se zahvalio na podršci Srbije i Makedonije na vrhuncu izbegličke krize i njihove pomoći u zatvaranju Balkanske izbegličke rute. Govoreći o Kosovu, on je rekao da je sada najvažnije da se dijalog nastavi:\n"Najpre je iz mog ugla sasvim jasno da ono što je dogovoreno mora i da se ispoštuje. Kao drugo, pokušavamo da damo doprinos kao Austrija, ali i kao predsedavajuća zemlja OEBS-a, i kao zemlja članica EU, da dijalog izmešu Beograda i Prištine bude uspešan. I ukoliko nam to izgleda moguće da utičemo na to, onda naravno da ćemo to učiniti na obe strane."\nPo rečima Aleksandra Vučića, trenutno u Srbiji ima oko 6.700 migranata, a prema njima ni jednom nije primenjena sila. Većina ih dolazi iz Bugarske i Makedonije, a radi se uglavnom o Avganistancima i Pakistancima i samo 10 odsto čine porodice, rekao je Vučić:\n"Preko 90 odsto ljudi uvek, u svakom trenutku mi držimo u prihvatnim centrima. Pozivamo i neke druge koji to ne žele, kojih je veoma mali broj – na današnji dan je negde oko 500, koji su van tih prihvatnih centara, da idu u te prihvatne centre, toliko mesta uvek imamo. Međutim, problem je u tome što neki od njih to ne žele zbog činjenice da ovako lakše dolaze do krijumčara koji mogu da ih preko teritorije Hrvatske i nekih drugih zemalja provedu do željenih destinacija u EU."\nŠef austrijske diplomatije Sebastijan Kurc danas je razgovarao i sa srpskim kolegom Ivicom Dačićem i na je sastanku je ocenjeno da su bilateralni odnosi na visokom nivou i da ih karakteriše intenzivan politički dijalog. Kako je rekao Kurc, suzbijanje izazova koje nosi migrantska kriza je jedan od prioriteta austrijskog predsedavanja OEBS-om.


Poslanici pitali o Kosovu, opoziciji i životnoj sredini - Politika - Dnevni list Danas\nPočetna » Politika » Poslanici pitali o Kosovu, opoziciji i životnoj sredini\n0Piše: Beta 10. decembra 2019. 11.32 Izmenjeno: 13.18\nPoslanik Srpske radikalne stranke Aleksandar Šešelj rekao je da je prošlo više od godinu dana od kada je Priština uvela takse od 100 odsto na robu iz centralne Srbije a premijerka Ana Brnabić tada je rekla da će čekati 90 dana i uputiti žalbu CEFTA-i.\n„Prošlo je godinu dana, pa pitam šta je učinila Vlada Srbije da reši problem i pomogne Srbima na Kosovu i Metohiji“, pitao je Aleksandar Šešelj.\nOn je ponovio da skupština nije razmotrila ideju o „malom Šengenu“ sa Albanijom i Severnom Makedonijom i pitao „da li Srpska napredna stranka, Socijalistička partija Srbije i ostale stranke vladajuće koalicije imaju samo zadatak da opravdaju svaku ideju Aleksandra Vučića kao da je najgenijalnija“.\nPoslanik Srpske napredne stranke Srbislav Filipović pitao je tužilaštvo šta će uraditi povodom pokušaja nasilnog upada u najviše zakonodavno telo, naglasivši da treba podneti prijavu protiv, kako je rekao, „Boška Obradovića – osvedočenog nasilnika i ludaka“.\nFilipović je pozvao institucije da rade svoj posao kako bi prestalo nasilje i „iznošenje laži pre svega u Danasu koji prepun gnusnih laži o Nebojši Stefanoviću i njegovom ocu Branku, kao i o Aleksandru Vučiću i njegovom bratu Andreju“ i dodao da se „to mora zaustaviti jer su se takve stvari u Srbiji tragično završavale“.\nPoslanici vlasti u raspravi o zakonima najviše kritikovali opoziciju\nU raspravi o setu zakona kojima bi trebalo da se poboljšaju izborni uslovi, poslanici vladajuće koalicije najviše su govorili o opozicionim liderima i javnim ličnostima koje kritikuju vlast.\nPoslanica Srpske napredne stranke Milanka Jevtović Vukojičić osudila je incidente ispred Skupštine na protest u subotu i dodala da se „od Boška Obradovića kao nastavljača ljotićevske ideje, ne može drugo ni očekivati.„\nPoslanica je Obradovića označila kao nastavljača ideje koja je „izvela decu iz Kragujevca na streljanje“ i dodala da on radi „pod pokroviteljstvom žutog tajkuna Dragana Đilasa“.\nMarko Atlagić takođe iz SNS-a rekao je da „perjanice saveza za Srbiju iznose laži o predsedniku Vučiću“ i naveo da je profesorka Dubravka Stojanović izjavila da je „poklon puška kralja Milana predsedniku Vučiću znak nepoverenja u Vučićeve izjave o srpsko ruskim odnosima“.\nOn je istakao da profesorka „radi za gazde sa zapada i zastupa tuđe interese i politiku onih koji su nas bombardovali“.\nPoslanik Socijalističke partije Srbije Žarko Obradović rekao je da se opozicija ponaša destruktivno.\n„Vi sa jedne strane unapređujete izborni proces, sa druge strane postoje stranke koje hoće da bojkotuju izbore i mora se jasno reći ko je za napredak, a ko je za destrukciju i nasilje“, rekao je Obradović i dodao da su „prošla vremena nasilja“ i da je Srbija demokratska zemlja i skupština jedino mesto za razgovor“.\nKosovo, opozicija, poslanici, Skupština Srbije, Životna sredina


SK ASI-MUR / СК АСИ-МУР / CS IAS-AIT / UC ASI-IWA : Prosvetari ponovo prete štrajkom zbog zarada\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 20 of Jan, 2021 [22:36 UTC]\nProsvetari ponovo prete štrajkom zbog zarada\nPetak 10. March 2006. [09:24:00 UTC] (2739 čitanja)\nBeograd - Sindikat obrazovanja Srbije najavio je juče štrajk ukoliko ministarstva finansija i prosvete do 31. marta ne ispune njihove uslove o povećanju zarada za ovu godinu. Branislav Pavlović, predsednik SOS, rekao je da prosvetari traže rebalans republičkog budžeta kako bi se obezbedilo više novca za plate zaposlenih u obrazovanju.\n- Hoćemo da prvo povećanje plata bude najkasnije u aprilu, a da poslednje povećanje u novembru bude veće od pet odsto, da se poštuje Protokol potpisan u novembru 2005. godine za zaposlene u višem i visokom obrazovanju, zatim da ukupno povećanje cene rada u 2005. i 2006. godini bude nekoliko procenata iznad inflacije (iznad 30 odsto) i da se fakultetima i višim školama refundiraju sredstva za osmomartovske nagrade od 3.000 dinara. Nezadovoljni smo pregovorima o ceni rada za ovu godinu jer Mlađan Dinkić, ministar finansija, nastupa po principu "uzmi ili ostavi", a nije nam dostavio podatke o broju zaposlenih u prosveti i koeficijentima - kazao je Pavlović.\nSindikalci su rekli da se posle dobrovoljnog odlaska u penziju 4.500 prosvetara broj zaposlenih smanjio samo za 1.400.\n- Kako se to desilo, ne znaju ni oni! To znači da akcija nije uspela jer, kada je donesen budžet, Dinkić je računao 7.500 manje zaposlenih i sada nema dovoljno novca da nam isplati plate. On se hvali da je suficit u budžetu 40 milijardi dinara, ali mu nedostaje 2,7 milijardi da isplati plate zaposlenim u obrazovanju - rekao je Pavlović.\nProsvetari računaju da će najmanja inflacija u 2006. godini biti 12 odsto, a krajem prošle godine dogovoreno je da zaposleni u osnovnim i srednjim školama dobiju u junu i septembru povećanje od dva odsto, a u novembru pet odsto. Za zaposlene na fakultetima i višim školama Dinkić je, osim ovih povećanja, predvideo dodatna uvećanja plata od šest odsto u septembru i sedam i po odsto u novembru. Pavlović je dodao da ova povećanje ne odgovaraju onom što je dogovoreno krajem prošle godine kada je predviđeno da zaposleni na fakultetima i višim školama u junu dobiju plate veće za 10 odsto, a u novembru za 3,6 odsto.\nPregovorima o ceni rada za ovu godinu nezadovoljna su i druga dva sindikata prosvete - Granski sindikat prosvetnih radnika Srbije "Nezavisnost" i Unija sindikata prosvetnih radnika Srbije. Unija je najavila štrajk upozorenja 3. aprila ukoliko se plate zaposlenih u obrazovanju ne povećaju najmanje 35 odsto.\nSlobodan Vuksanović, ministar prosvete, rekao je juče da povećanje plata zavisi od budžetskih mogućnosti kojima upravlja Ministarstvo finansija.\n- Nadam se da će sindikati i ministar finansija pronaći najpovoljnije rešenje - prokomentarisao je Vuksanović.\n[ Vreme izvršavanja: 0.09 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.47 ]


Rusija Pentagonu: Naši rezultati u Siriji su vidljivi, a vaši? - 07.10.2017, Sputnik Srbija\nRusija Pentagonu: Naši rezultati u Siriji su vidljivi, a vaši?\nZvanični predstavnik Komiteta Državne dume za odbranu Jurij Švitkin u razgovoru za RT prokomentarisao je izjavu Pentagona da napori sirijske vojske i ruske... 07.10.2017, Sputnik Srbija\n10:39 07.10.2017 (Osveženo: 14:18 07.10.2017)\nZvanični predstavnik Komiteta Državne dume za odbranu Jurij Švitkin u razgovoru za RT prokomentarisao je izjavu Pentagona da napori sirijske vojske i ruske avijacije neće dovesti do potpunog uništenja terorističke organizacije DAEŠ. Poslanik je naglasio da se ruske i sirijske snaga uspešno bore protiv DAEŠ-a.\nRusija nastavlja svoj pohod: Teroristi obezglavljeni u Siriji (video)\n7 Oktobar 2017, 09:04\n„Dokaz (da se ruska i sirijska vojska uspešno bore protiv terorista) su mnogobrojni gubici među među komandantima i vojnicima DAEŠ-a. Stvaranje zone deeskalacije, kretanje humanitarne pomoći sa ciljem da se ne dozvoli humanitarna katastrofa Sirije — sve to potvrđuje uspeh saradnje. Ubeđen sam da su naše akcije pravilne i da će dovesti do konačnog uništenja terorista DAEŠ-a. Dok Pentagon, izlazeći sa sličnim izjavama, pokušava da opravda svoj boravak tamo, koji je faktički besmislen. Ne može se drugačije reći osim da su oni ’nezvani gosti‘“, rekao je Švitkin.\nOn je dodao da je značajan deo Sirije oslobođen od terorista zahvaljujući zajedničkim naporima Vazdušno-kosmičkih snaga Rusije i sirijske vojske, dok je uloga SAD u tom procesu pod znakom pitanja.\n„Akcije SAD nikad neće dovesti do uništenja DAEŠ-a, jer oni u toj terorističkoj organizaciji ne vide protivnika protiv kog se treba boriti, oslobađajući svet od pretnje terorizmom, već instrument postizanja geopolitičkih ciljeva“, zaključio je poslanik.\nZvanični predstavnik Pentagona Erik Pehon izjavio je da u vojnom resoru ne smatraju da je potpuno uništenje DAEŠ-a moguće izvođenjem zajedničkih akcija sirijskih snaga i ruske avijacije.


Dvije sedmice žaropeka – Volim Podgoricu\nHome / NASLOVNA / Dvije sedmice žaropeka\nDvije sedmice žaropeka\nTopli talas iz Sahare, koji se širi Evropom, neće zaobići ni Crnu Goru. Pod njegovim uticajem, kazao je Dnevnim novinama meteorolog Dušan Pavićević, od srijede u Zetsko-bjelopavlićkoj ravnici očekuju nas temperature i do 40 stepeni.\nPod uticajem toplog talasa iz Sahare narednih 10 do 15 dana u Crnoj Gori biće suvo, sunčano i toplo, a živa u termometru će se do kraja naredne sedmice, kazao je DN meteorolog Dušan Pavićević, popeti i do 40 stepeni.\n“Od danas pa do srijede temperatura u Podgorici će biti od 35 do 37 stepeni, a od srijede, pa do kraja naredne sedmice će se približiti 40 podioku Celzijusove skale” kazao je Pavićević i dodao da će, kao što je i najavljivano, ovogodišnji jul biti topliji od prosjeka.\nIako je za jul uobičajeno da temperatura bude više od 30 stepeni neće to biti, bar za sada, ističe Pavićević, na nivou jula iz 2007. i 2012. godine kada je prosječna maksimalna temperatura bila preko 37 stepeni.\n“Prosječna maksimalna dnevna temperatura u Podgorici u julu je 32 stepena, a ove godine od prvog pa do 15. jula svakog dana imaćemo temperature oko i iznad 35 stepeni što je osjetno iznad tog prosjeka”, objasnio je on.\nNoćne temperature će, kako je kazao, biti nešto više, jer dok ima blagog sjevernog vjetra one ne mogu previše padati.\nZA JEDAN DAN TRI ZMIJE: Vatrogasci sa njima svakodnevno imaju BLISKE SUSRETE (VIDEO) - https://t.co/VYLZoDf8vZ https://t.co/oiYMqJEZEY40 minuta ago\nZBOG IZAZIVANJA UDESA: Uhapšena D.T. koja je vozila "Turan" i prešla u suprotnu traku - https://t.co/44nZnmm4Y5 https://t.co/fErdTpdKZh58 minuta ago


Da Vlada ne poništi konkurs za finansiranje nauke\nBeta 26. aprila 2016. 09:45\nPredsednik Srpske akademije nauka i umetnosti Vladimir Kostić i rektor Univerziteta u Beogradu Vladimir Bumbaširević zatražili su od Vlade Srbije da konkurs za finansiranje nauke od 2016. do 2019. godine ne bude poništen, objavile su danas Večernje novosti.\nAkademici su u jučerašnjem pismu naveli da bi za naučnu zajednicu bilo štetno da konkurs raspisan početkom meseca bude poništen.\n„Svako dalje prolongiranje moglo bi doneti nesagledive posledice srpskoj nauci koja i pored svih problema postiže značajne rezultate ne samo u zemlji, već i u svetu“, naveli su oni.\nTaj list ranije je objavio da je Vlada Srbije pripremila dokument o poništavanju Akta o vrednovanju naučnih projekata i Konkursa za odabir istraživačkih projekata koji bi bili finansirani iz republičkog budžeta, o kojem ministri treba da se izjasne na prvoj narednoj sednici.\nKao razlog za poništavanje konkursa koji je potpisao ministar prosvete, nauke i tehnološkog razvoja Srdjan Verbić, navedeno je da nije poštovana pravna procedura i da konkurs objavljen na sajtu Ministarstva prosvete nije u skladu sa drugim zakonima i Ustavom.\nU Rešenju za poništavanje konkursa navedeno je i da će tekuće finansiranje za ciklus započet 2011. godine produžiti za šest meseci, a da Ministarstvo prosvete ostavlja rok od 90 dana za raspisivanje novog konkursa.\nKonkursom je bio nezadovoljan i deo naučne zajednice, čije plate i celokupan rad zavise upravo od toga da li će im projekti biti odobreni na konkursu i da li će ih država finansirati.\nFinansiranje oko 3.000 zaposlenih u 50 naučnih instituta, kao i projekti hiljada zaposlenih nastavnika zavisni su od tog konkursa.\nSporni konkurs Ministarstvo prosvete raspisalo je 12. aprila, a Akt o vrednovanju, izboru, finansiranju i praćenju projekata nekoliko dana ranije.


Brnabiæeva garantuje da priznanje Kosova nije uslov za EU - B92.net\nBrnabiæeva garantuje da priznanje Kosova nije uslov za EU\nSofija -- Premijerka Srbije Ana Brnabiæ izjavila da priznanje nezavisnosti Kosova nikada nije bio niti æe biti uslov za èlanstvo Srbije u Evropskoj uniji.\nIzvor: Beta petak, 18.05.2018. | 13:48\nTanjug/ Vlada Republike Srbije/ SLOBODAN MILJEVIC/ nr\nOna je danas u Sofiji izjavila da je kompromisno rešenje situacije sa Kosovom potrebno zbog stabilnosti u regionu.\nAna Brnabiæ je rekla novinarima u Sofiji, gde je uèestvovala na "Beèkom ekonomskom forumu", da je "nemoguæe" postaviti priznanje nezavisnosti Kosova, koje je autonomna pokrajina Srbije, kao uslov za èlanstvo Srbije u EU jer "pet èlanica Unije ne priznaje i kaže da nikada neæe priznati nezavisnost Kosova".\n"To nikada nije bio uslov i garantujem da to nikada neæe biti uslov, ali se traži normalizacija odnosa (Beograda i Prištine)", kazala je srpska premijerka.\nAna Brnabiæ je istakla da se ne može oèekivati od Srbije da "jednostavno prizna nezavisnost Kosova" i dodala da je potreban kompromis "u kojem æe svako izgubiti, ali i svako dobiti".\n"Srbija je spremna na kompromis, Srbija stalno poziva na kompromis, ali Priština nije istupila iz zone konfora. Oni pozivaju na konaèno rešenje, što je priznanje nezavisnosti, a to se neæe dogoditi nikada", rekla je premijerka Srbije.\nPrema njenim reèima, hapšenje direktora Kancelarije Vlade Srbije za Kosovo i Metohiju Marka Djuriæa bio je "veliki korak unazad", ali da treba "gledati u buduænost koja je moguæa ako se razgovara o kompromisu".\nGovoreæi o dijalogu Beograda i Prištne, naglasila je da "ima nekoliko rešenja na stolu" ali da "nisu dobili odgovor Prištine".\nBrnabiæ je novinarima u Sofiji rekla da je o situaciji sa Kosovom razgovarala i sa bugarskim premijerom, kome je, kako je kazala, uputila poziv da krajem juna poseti Srbiju.\n"Srbija je imala jedno od istaknutijih mesta na samitu juèe, da se to nastavilo i danas, a tome je doprineo Borisov. Razgovarali smo o najvažnijim ; projektima, a to je gasna interkonekcija sa Bugarskom i završetak istoènog kraka Koridora 10", rekla je Ana Brnabiæ.\nGovoreæi o samitu EU-Zapadni Balkan u Sofiji, Ana Brnabiæ je ocenila da je Bugarska postigla to da fokus njenog predsedavanja EU bude Zapadni Balkan.\n"Nisam imala prevelika oèekivanja, zato što sam fokusirana na to šta Srbija treba da radi. Ako mi uradimo svoj deo posla na najbolji moguæi naèin gradjanima æe biti bolje, a i to æe nas približiti EU. Oèekivanja su da se otvori još nekoliko poglavlja u junu", izjavila je Brnabiæ.\nIstakla je da je samitom u Sofiji "nedvosmileno svim liderima EU na agendu stavljen Zapadni Balkan" i dodala da je Srbija, razgovorima predsednika Aleksandar Vuèiæ sa stranim zvaniènicima, "maksimalno iskoristila samit".\nZnamo li sve èinjenice o Drugom svetskom ratu? ANKETA\n"Takse neæe biti ukinute ni sutra, ni prekosutra"\nRasprava o sporazumu s Makedonijom trajaæe èetiri dana\nHaradinaj kod ambasadora SAD, hoæe li ukinuti takse?


Moj prvi biznis: Kako od ideje do realizacije? - WANNABE MAGAZINE\nMoj prvi biznis: Kako od ideje do realizacije?\nZato, šta čekate? Prijavite se, pokrenite se i preskočite prvu prepeku! Da biste prisustvovali događaju, prijavite se ovde. Bilo da ste mladi preduzetnik ili želite to da postanete, dobrodošli ste!


Potpisan Sporazum o saradnji između gradova Zvornik i Koljčugino – Zvornik Danas\nNaslovna/izbor urednika/Potpisan Sporazum o saradnji između gradova Zvornik i Koljčugino\nIgor Golubović Send an email 22. januara 2019\nZVORNIK – Gradonačelnik Zvornika Zoran Stevanović i šef Uprave Koljčuginskog okruga Maksim Jurjevič Barašenkov potpisali su danas u kabinetu gradonačelnika Sporazum o saradnji između grada Zvornika i grada Koljčugino, Ruska Federacija.\nBarašenkov je istakao da potpisivanje ovog dokumenta predstavlja veliku odgovornost te da je to prvi korak u uspostavljanju šire saradnje između gradova Koljčugino i Zvornik.\n– Ovo je velika odgovornost i mislim da će ova saradnja uroditi velikim plodom. Naravno da je ovo prvi korak ka široj saradnji, za početak u oblasti kulture, a kasnije i u drugim oblastima, a ono što nam najprije slijedi jeste da predstavnici vašeg grada dođu kod nas. Želim nam uspjeha, nastavak bratskih odnosa i ljubavi – rekao je Barašenkov te dodao da mu je posebno zadovoljstvo što boravi u Zvorniku nakon posjete predsjednika Putina bratskoj Srbiji sa kojom se graničimo.\nBarašenkov je izrazio nadu da će se njihova posjeta Zvorniku proširiti dalje na cijelu Republiku Srpsku i BiH.\nGradonačelnik Stevanović rekao je da Sporazum o prijateljstvu gradova Koljčugino i Zvornik slijedi put prijateljstva naših naroda i država.\n– Zvornik već ima potpisane iste ili slične sporazume sa Sremskom Mitrovicom u Srbiji, Oraovicom u Rumuniji i Sežanom u Sloveniji. Ovo je četvrti takav sporazum i prvi sa nekim gradom izvan našeg regiona i mi smo otvoreni za saradnju i slične sporazume i sa drugim gradovima kako u regionu, tako i u Evropi i šire. Zahvalni smo našim prijateljima iz ruskog grada Koljčugino u Vladimirskoj oblasti, zahvalan sam mom prijatelju Maksimu što je danas ovdje, a očekujemo da se u toku današnjeg dana sastanu i naše privredne delegacije, jer su nam u goste došli pored načelnika opštine Koljčugino Vladimira Viktorovič Haritonova, i Barašenkova i predstavnici kulturnog i privrednog života grada Koljčugino tako da očekujemo da se u popodnevnim susretima uspostavi što više kontakata kako bi naše prijateljstvo i bratstvo doživjelo i ekonomsku dimenziju, te da naša dva grada počnu sarađivati i privredno, a sportsku i kulturnu saradnju ćemo u periodu koji je pred nama unapređivati – rekao je gradonačelnik.\nU delegaciji iz Rusije bili su i prvi potpredsjenik Međunarodnog javnog fonda za zaštitu ljudskog dostojanstva i bezbjednost Sergej Aleksandrovič Šapovalov, te iz grada Koljčugino Žana Vladimirovna Perevalova, generalni direktor fabrike „Argenta“, Mihajil Jevgenjevič Jakovljev, dikektor fabrike namještaja „Vista“ i Aleksandr Ivanovič Curkan, umjetnik.\nkoljčugino rusija zvornik\nStevanović: Svačije pravo je da štrajkuje glađu, ali u ovoj situaciji je to sramota\nNema novih zaraženih u Zvorniku\nOd danas proširene sankcije Rusiji\nTreće mjesto na Sajmu preduzetništva u Sarajevu\nOptužnica protiv Blagoja Vlačića


Stefanović pozvao demonstrante da se mirno razidju i poručio da će policija zaštititi … – NovostiDana.rs\nStefanović pozvao demonstrante da se mirno razidju i poručio da će policija zaštititi …\nMinistar spoljnih poslova Srbije Nebojša Stefanović pozvao je večeras lidere Saveza za Srbiju i demonstrante da prestanu da krše zakon i da se povuku mirno iz zgrade RTS-a.\nStefanović je na vanrednoj konferenciji za novinare rekao da će MUP „povratiti javni red i mir i zaštititi svakog novinara i radnika RTS-a od nasilja“.\nOn je rekao da će svako ko je ušao večeras u zgradu javnog servisa, učinio nasilje i kršio zakon, prekšajno i krivično odgovarati.\n„Pozivam ih da na najmirniji način napuste zgradu RTS i prestanu sa kršenjem zakona. Mi ćemo da povratimo javni red i mir i zaštitimo novinare RTS od bilo kog nasilja. MUP će se potruditi da zaštiti novinare RTS-a da im se ništa ne dogodi“, rekao je Stefanović.\nOn je kazao da se na skupu Saveza za Srbiju večeras okupilo 1.400 osoba i da je protest u tendenciji opadanja, što je izazvalo veliku nervozu kod lidera Saveza za Srbiju i da se skup potom prelio u nasilje.\nStefanović je kazao da su dozvolili okupljanje i da su jedino molili da se ne desi nasilje, ali da se nasilje ipak desilo, da je demoliran ulaz u zgradu RTS i da je jedan broj ljudi pretio novinarima.\n„Ovo je preuzelo oblik koji nikada nije smelo, ovakva vrsta okupljanja koja prerastu u nasilje je bila jedina stvar za koju smo molili da ne sme da se dogodi. Ovo je nešto što u našoj zemlji ne sme da se dogadja država će morati da odgovori“, kazao je Stefanović.\nOn je rekao da je jednom od lidera RTS-a Draganu Djilasu „odgovarao RTS kada je na njemu zaradjivao novac“, a da večeras ne valja ni Djilasu, ni lideru Narodne stranke Vuku Jeremiću, ni lideru Dveri Bošku Obrdoviću, ni bilo kom drugom lideru Saveza za Srbiju.\nMinistarstvo kulture pozvalo gradjane da izadju iz RTS-a, žalostan pokušaj kršenja zakona\nŽandarmerija ušla u zgradu RTS, izvodi gradjane


Stefanova zelena misija - Iz mog kraja\nNove šume za primer\nSadnju prve internacionalne šume na porodičnom imanju u selu Dučalovići počeo je pre šest godina. Želeo je da posadi drveće i tako napravi fabriku kiseonika za sve nas, ali i buduća pokolenja. Tako su sadnice iz različitih zemalja pronašle svoje mesto na livadama podno planine Ovčar.\nNjegovu ljubav prema prirodi mnogi su prepoznali, pa su se sa svih strana sveta javljali ljudi koji žele da doprinesu njegovoj misiji. ‘’Svako drvo znači vremenu kada se mnogo više seče nego što se sadi’’, ističe Stefan Drljača i dodaje da želi da obogati kraj u kome je proveo detinjstvo. ‘’Radujem se svakom stablu. Želim da se Šumadiji vrate šume, da obogatimo ovaj predeo lepom šumom i doprinesemo prirodi, našoj okolini.’’\nPrvo je posadio 150 crvenih hrastova, a potom breze, borove, lipe i drugo drveće karakteristično za dragačevski prostor. Stefana raduje što su njegove aktivnosti podstakle i druge da daju svoj doprinos. Tako je novih 150 sadnica posađeno u jesenjom akciji koju je sprovela neformalna grupa iz Lučana.\nSvojim primerom Stefan Drljača podseća koliko je važno pošumljavanje, ali i da ne zaboravimo da šume proizvode kiseonik, čuvaju zemljište od erozije i pružaju dom raznim životinjskim i biljnim vrstama.\nRođen je u Sloveniji, živi u Beogradu, a svaki slobodan trenutak sa porodicom i prijateljima provodi u selu Dučalovići. Sadnja šume na opustelim proplancima želi da bude njegova zaostavština.


U svojoj prezentaciji, Joachim Lapp, iz Komiteta Nemačkih biznisa za stručno obučavanje, izjavio je da bi se stručno obrazovanje i osposobljavanje mogli smatrati pokretačem ekonomskog razvoja, a preduzeća u Nemačkoj ulažu u stručno osposobljavanje mladih, jer je to ekonomski isplativo. Prema njegovim rečima, 55% nemačkih preduzeća nude stručno obrazovanje i postoji dobra saradnja između profesionalnih škola i biznisa. Ovaj sistem stručnog osposobljavanja podržava i nemačka država, jer je koristan za ekonomski razvoj zemlje. Hysni Ymeri, direktor kompanije Hymeri Kleemann na Kosovu, govorio je o izazovima sa kojima se ova kompanija suočava, a koji se odnose na nedostatak kvalifikovanog osoblja i pripremanje osoblja u stručnom pogledu. Sada ova kompanija pruža mehatroničku obuku za mlade ljude zainteresovane za rad u ovoj kompaniji, a višemesečna obuka kombinira teorijsku nastavu sa praktičnim radom u kompaniji. Prema Ymeri-ju, koji sada ima 160 saradnika u svojoj kompaniji, zanat se stiče samo u kompaniji, a ne na univerzitetu.


Gigmetar predstavlja rezultate istraživanja frilensera u Srbiji\nMilena Radivojević 28. 12. 2020.\nPomenuto Gigmetar istraživanje pokazalo je da je nakon prvog pandemijskog udara ponuda radne snage iz Srbije koji rade na globalnim platformama ostala relativno stabilna. Međutim, domaći digitalni radnici suočili su se sa novim izazovima: većom konkurencijom (zbog povećanja broja gig radnika širom sveta), smanjenim obimom tražnje ovakvog tipa rada i sa regulatornim naporima države usmerenim na oporezivanje gig radnika.\nDakle, kako objašnjavaju iz Centra za istraživanje javnih politika, pomenute promene u tražnji za gig radom otežale su dolazak do poslova, naročito za nove gig radnike bez iskustva. To istovremeno znači da je zaustavljen dalji rast tržišta, iako ga pandemija nije značajnije oštetila. O tome i drugim promenama otkrivamo više u nastavku teksta.\n70% celokupne gig populacije radi u Beogradu, Novom Sadu, Nišu i Kragujevcu\nUprkos pandemiji, istraživači su zaključili da je regionalna disperzija gig radnika u Srbiji ostala gotovo ista. Iz Vojvodine dolazi skoro svaki treći radnik (28,34%), dok u Beogradu živi i radi skoro polovina gig populacije (44,23%).\nDakle, izuzev koncentracije po administrativnim centrima i najvećim gradovima (Beograd, Novi Sad, Niš i Kragujevac), relativno mali broj ostalih gradova ima neku značajniju koncentraciju ovih radnika. “Drugim rečima, 70% celokupne gig populacije je skoncentrisano u četiri administrativna centra, dok postoji još samo sedam gradova gde se nalazi više od 1% populacije gig radnika”, navode oni.\nSa druge strane, i ovo merenje potvrdilo je činjenicu da su kreativne usluge i multimedija i razvoj softvera i dalje dve najdominantnije profesije u Srbiji. Skoro svaki četvrti radnik, navode istraživači, bavi se razvojem softvera, dok je više od četiri na svakih deset radnika angažovano na poslovima proizvodnje multimedijalnog sadržaja i u kreativnoj industriji (od kojih je skoro četvrtina bez iskustva u online radu).\nZanimljivo je i da je odnos radnika sa iskustvom na online platformama i onog bez u oblasti razvoja softvera je još veći – na jednog radnika koji je etabliran na tržištu dolazi skoro 1 (0,8) koji je nov na online tržištu, ističu istraživači. “Ovakav razvoj situacije se oslanja na nalaze OLI indeksa koji pokazuje da je tokom pandemije porasla potreba za IT stručnjacima globalno, pa je i srpsko tržište IT stručnjaka reagovalo na kreirane šanse”, navodi se u istraživanju.\nRelativno visoko učešće žena u gig ekonomiji Srbije\nInteresantan podatak je i onaj koji pokazuje relativno visoko učešće žena u domaćoj gig ekonomiji. “Ako se posmatra celokupna populacija čak 37,6% je gig radnica, dok ako se posmatraju samo gig radnici sa prihodima, od deset gig radnika čak četiri su žene“, navodi se u istraživanju. Od gig radnika koji su u oktobru imali poslove, 40% su bile žene, a 60% muškarci.\nMeđutim, istraživači napominju da je udeo gig radnica u novoj populaciji gig radnika u merenju iz oktobra pokazalo njihov značajno manji udeo, od 30,5%, u ukupnoj populaciji novih gig radnika. Osim toga, dodaju oni, ova proporcija odgovara i udelu gig radnica u ranijim merenjima, što dodatno govori o tome da gig radnice, iako u ukupnoj populaciji imaju respektabilan udeo, spadaju u manje frekventne radnike u poređenju sa muškarcima.\nIako žene čine preko 40% radne snage, Gigmetar je pokazao da učestvuju u prihodima sa 35,10%. Pored toga, Covid-19 je podjednako uticao na žene i na muškarce, kada je u pitanju njihovo radno angažovanje, te takođe nije mogao uticati na inicijalno uspostavljene vrednosti.\nMedijalna cena rada po satu za srpske radnike iznosi 15 dolara\nŠto se tiče učešća gig radnika iz regiona po profesijama, u Beogradu se mogu izdvojiti profesionalne usluge, razvoj softvera i pisanje i prevođenje, pri čemu je najizraženija komparativna prednost u oblasti profesionalnih usluga.\nOsim toga, u Vojvodini se izdvajaju administrativne usluge i unos podataka, prodaja i marketing i razvoj softvera, u Južnoj i Istočnoj Srbiji gig radnici dominiraju u oblastima profesionalnih usluga, multimedijalnim i kreativnim uslugama u prodaji i marketingu, a u regionu Zapadne Srbije i Šumadije, kao regionu sa najmanjom gig populacijom, izdvojile su se dve oblasti: administrativne usluge i unos podataka i multimedijalne i kreativne usluge.\nKada se pogledaju podaci koji se tiču prosečne cene rada po satu, prosečna cena radnog sata gig radnika u Srbiji je zabeležila pad i tu je negativan uticaj pandemije najočigledniji.\n“Ukoliko se posmatraju radnici sa iskustvom, cena je u proseku ostala ista i iznosi 19,40 dolara po satu. Međutim, ukoliko se posmatra medijalna cena rada po satu, ona za srpske radnike iznosi 15 dolara, što je za četvrtinu manje od medijalne zarade u SAD, kao najvećem tržištu gig radnika. I dalje je prisutna značajna razlika između polova”, navodi se u saopštenju.\nRazlika u ceni rada po satu je najmanja kod najbrojnije populacije gig radnika, odnosno u oblasti multimedije i kreativnih usluga. Ali, cena rada po satu je veća kod muškaraca u svim profesijama, i bez obzira da li su u pitanju radnici sa iskustvom ili novi gig radnici. Detaljnije o ovome, ali i o ostalim podacima iz istraživanja možete pronaći na zvaničnom sajtu Gigmetra.


Za energetsku efikasnost u BiH i Sjevernoj Makedoniji 50 miliona eura - Biznis Info\nZa energetsku efikasnost u BiH i Sjevernoj Makedoniji 50 miliona eura\nEvropska investiciona banka /EIB/ nastavlja pripremu studije analize tržišta za finansiranje energetske efikasnosti u stambenom sektoru u BiH i Sjevernoj Makedoniji, za šta je planirano 50 miliona eura.\nProgram je planiran u okviru EIB-ove Inicijative za ekonomsku otpornost – infrastrukturna tehnička pomoć, saopšteno je iz Ministarstva za prostorno uređenje, građevinarstvo i ekologiju nakon današnjeg sastanka predstavnika ovog ministarstva i EIB-a.\nMinistar za prostorno uređenje, građevinarstvo i ekologiju Srebrenka Golić upoznala je predstavnike EIB-a o projektima koje Ministarstvo trenutno realizuje u oblasti energetske efikasnosti u javnim zgradama.\nOna je naglasila da svi objekti čija je izgradnja počela nakon 1. januara 2016. godine moraju imati energetski sertifikat, bez kojeg ne mogu dobiti upotrebnu dozvolu.\nGolićeva je ukazala da je problem u velikoj potrošnji energije u objektima koji su izgrađeni prije ovog datuma i istakla da je neophodno kreirati finansijski prihvatljive modele koji bi vlasnicima omogućili energetsku sanaciju stambenih objekata, bez dodatnih troškova za investiciono održavanje, s obzirom na složenu ekonomsku situaciju.\nNa sastanku je usaglašeno da EIB, u okviru ove inicijative, intenzivira izradu studije izvodljivosti s ciljem da se ponudi najprihvatljiviji i ekonomski najpovoljniji model koji bi omogućio energetsku sanaciju što više stambenih objekata.


Svetska zdravstvena organizacija (SZO) i stručnjaci širom sveta, uoči Svetskog dana borbe protiv hepatitisa, upozoravaju da se u širokoj javnosti nezna dovoljno i ne govori o toj bolesti, i da upravo zbog toga postoji mogućnost diskriminacije obolelih. Takođe se ističe da je hronična infekcija virusom hepatitisa najčešći uzročnik primarnog raka jetre, koji je treći najsmrtonosniji maligni tumor.\nDugotrajna infekcija, a bez odgovarajućeg lečenja, dovodi do toga da 7-8% inficiranih dobije neku komplikaciju bolesti, a jedan od četvoro ljudi, koji nose virus hepatitisa B, umire od raka ili ciroze jetre. Dve od tri osobe, hronično zaražene virusom hepatitisa B ili C, nisu svesne rizika od razvoja oboljenja jetre i hepatocelularnog karcinoma, koji se razviju kao kasna komplikacija. Zbog toga je Međunarodni dan borbe protiv hepatitisa prilika da se utiče na svest ljudi u zajednici o potrebi sprečavanja bolesti, njenom što ranijem otkrivanju i lečenju.\nSvetska zdravstvena organizacija procenjuje da je svaki dvanaesti stanovnik planete nosilac virusa hepatitisa B ili C. Podaci pokazuju da je oko 500 miliona ljudi inficirano, i ima, hronični hepatitis B ili C, a da oko 1 200 000 ljudi godišnje umre od posledica virusnih hepatitisa. U Evropi je oko 21 milion obolelih od hroničnog hepatitisa B ili C, a u Srbiji se taj broj procenjuje na oko 500.000. Zbog porasta broja obolelih od hroničnih virusnih hepatitisa smatra se da je u toku tiha pandemija koja će svoj maksimum dostići u narednih pet do sedam godina.\nHepatitis je upala jetre koja dovodi do oštećenja ili uništenja njenih ćelija (hepatocita), javlja se u akutnom i hroničnom obliku, a u nekim slučajevima akutni hepatitis prelazi u hronično stanje. Bolest nije specifično povezana sa uzrastom ili polom. Uzroci su različiti i najčešće su infektivni (virusi hepatitisa: A,B, C, D, E i neke bakterije), ili su toksični (alkohol, hemikalije, neki lekovi), a mogu biti i metabolički ("masna jetra") kao i autoimuni poremećaji. Postoji vakcina koja sprečava nastanak Hepatitisa A i B i ona se u našoj zemlji primenjuje, prema Pravilniku i nacionalnom Kalendaru vakcinacije. Ne postoji vakcina za hepatitis viroza C i izbegavanje izloženosti i rizika za dobijanje ove infekcije, odnosno prevencija, jeste jedini način sprečavanja nastanka bolesti.\nHepatitis A virusna (crevna) infekcija je "bolest prljavih ruku" i najčešće nastaje kao hidrična epidemija (širi se preko zaražene vode, hrane i ruku). To je jedna od najčešćih bolesti putnika, pogotovo u međunarodnom saobraćaju (endemska područja). U našoj zemlji na listi je 27 država za obaveznu imunizaciju (primanje vakcine pre putovanja).\nPostoje rizične situacije u kojima se osoba može zaraziti virusima hepatitisa B i C i to je najčešće preko kontakta sa zaraženom krvi, ili kontaktom sa izlučevinama inficiranih osoba. Posebnu pažnju treba imati kada se odlučuje za tetovažu i pirsing, i tretmane kod pedikira ili manikira. Rizik mogu biti hirurške i stomatološke intervencije, akupunktura - ako se obavljaju nesterilisanim ili nepravilno sterilisanim instrumentima, a rizik je i korišćenje sredstava za ličnu higijenu od osobe koja je obolela od hepatitisa B ili C. Postoji realan rizik od prenošenja virusa sa inficirane majke na novorođeno dete, pre svega, tokom porođaja. Povećan rizik od infekcije imaju osobe koje boluju od hemofilije ili se nalaze na dijalizi, a do 1994. godine u riziku su bile i osobe koje su primale transfuzije krvi i krvnih derivata. Opasnosti su izloženi i korisnici psihoaktivnih supstanci, osobe koje stupaju u rizične seksualne odnose bez zaštite, zatvorenici, kao i oni koji žive sa obolelim od hroničnog B i C hepatitisa. Profesionalnom riziku su izloženi zdravstveni radnici, pogotovo na određenim radnim mestima, gde je obavezno sprovođenje propisanih mera lične zaštite, kao i periodična provera statusa (testiranjem). Zaposleni u komunalnim preduzećima, policajci, vatrogasci, ljudi koji rade u različitim socijalnim ustanovama takođe su izloženi povišenom profesionalnom riziku. Važno je znati da se hepatitis nemože dobiti uobičajenim socijalnim kontaktom sa zaraženom osobom, razgovorom ili sedenjem u blizini.\nHepatitis često nema specifične simptome, pogotovo na početku, zbog čega se često otkrije već u poodmakloj fazi dekompenzovane ciroze ili tumora jetre i zbog toga mnogi ovu bolest nazivaju "tihi ubica". Lečenje treba započeti odmah, a uvođenjem lekova nove generacije, terapija je danas uspešnija. Hronični hepatitis C je moguće izlečiti u 60-85% slučajeva, a kod hroničnog hepatitisa B postojeća terapija značajno smanjuje broj virusnih kopija u krvi, zaustavlja tok bolesti ka cirozi jetre, poboljšava kvalitet života i sprečava dalje širenje infekcije na druge osobe. Terapija za HBV i HCV je u našoj zemlji dostupna, i za osiguranike Republičkog fonda zdravstvenog osiguranja je besplatna. Posle izlečenja Hepatitis-a viroza C ne ostaje stečeni imunitet na ovu infekciju, već svaka osoba može ponovo da se inficira, čak i istim genotipom virusa. Zbog toga je u najopštijem smislu najvažnije poznavanje mera zaštite od infekcije i smanjenje rizika, koje se postiže se samo povećanjem nivoa svesti o opasnosti koju bolest nosi.\nSvetska hepatitis alijansa (WHA) obeležava Svetski dan borbe protiv hepatitisa od 2008. godine, ali je na zasedanju Skupštine SZO maja 2010. dogovoreno da se obeležava svake godine 28. jula. Udruženje za pomoć obolelima od hroničnih virusnih hepatitisa „HRONOS“ je uz podršku i pokroviteljstvo Ministarstva zdravlja Srbije, već više godina glavni pokretač brojnih aktivnosti za obeležavanje ovog dana u našoj zemlji.\nAnaliza mortaliteta od hepatitisa u Severnobačkom okrugu 2015. godine\nTokom 2015. godine u Severnobačkom okrugu su od posledica bolesti jetre uzrokavane alkoholom umrle 32 osobe (25 muškog i 7 ženskog pola), a učestalost smrtnog ishoda je najveća u starosnoj grupi 50-69 godina (20 osoba). Hronični virusni hepatitis je bio uzrok smrti jedne osobe ženskog pola, u starosnoj grupi 60-69 godina.\nCentar za promociju zdravlja ZJZS je u okviru programa „Zdrav vrtić“ održao 6 radionica u 2 objekta PU, za 55 dece (3 grupe). Tema: „Čiste ruke – tehnika i vežbanje pranja ruku“.


Filipović: Omikron dominira Austrijom, ulazak bez dokumenata samo sa buster dozom - Glas Srpske\nGS 25.01.2022 08:10\nBEČ - Omikron vlada Austrijom, veliki broj ljudi je zaražen i ta brojka ne opada, zbog čega je ova zemlja uvela nove mjere za ulazak stranaca, izjavio je Mladen Filipović, šef Predstavništva Republike Srpske u Austriji.\nU Austriji je od 24. januara stupio na snagu novi režim ulaska u zemlju, koji dozvoljava putnicima iz svih zemalja svijeta, koji su primili tri doze vakcine protiv korona virusa, ulazak bez dodatnih dokumenata.\nPrema novoj Uredbi o Kovid 19 režimu za ulazak u Austriju, više se ne primjenjuje lista zemalja visokog rizika.\nTako da svi oni koji su dobili buster dozu mogu bez dodatnih uslova da uđu u Austriju.\nZa one koji nisu primili treću dozu vakcine primjenjuje se takozvano "2G plus" pravilo, što znači da u zemlju vakcinisani ili izliječeni mogu ući samo ako imaju negativan pi-si-ar test.\nOsobe koje posjeduju 2G dokumente - sertifikat o preležanom Kovid-19 ili potvrdu o vakcinaciji sa dvije doze, a nemaju negativan pi-si-ar test moraju u karantin, koji mogu prekinuti nakon urađenog pi-si-ar testa koji ima negativan rezultat.\nUlazak u Austriju za nevakcinisane ili osobe koje nisu preležale Kovid-19 u turističke svrhe de fakto nije moguć.


Novak Đoković maestralnom igrom do novog finala Londona\n– November 21, 2015Posted in: Glavne vesti\nNovak Đoković je u finalu završnog mastersa u Londonu pošto je u polufinalu pobedio Rafaela Nadala sa 6-3, 6-3. Novak je ovim trijumfom izjednačio međusobni skoro sa Nadalom, pa je sada rezultat u mečevima 23-23, dok je povećao prednost kada se radi o mečevima na betonu, vodi 16-7. Do sada je prvi teniser sveta četiri puta slavio na završnom mastersu, tri puta u nizu, a ovo će biti četvrto uzastopno finale. Rafa će morati da sačeka narednu priliku da se domogne trofeja koji mu nedostaje. Osmu pobedu u devet poslednjih međusobnih mečeva sa Nadalom upisao je Đoković. Srbin je bio favorit u ovom meču, mada su stručnjaci predviđali da bi Španac mogao da napravi iznenađenje. Jeste podigao nivo forme Nadal poslednjih meseci, ali je još uvek daleko od Đokovića, koji je velikom rivalu očitao još jedenu lekciju koja je trajala sat i 20 minuta.\nNovak je odigrao vrhunski, kao tokom cele sezone. Maksimalno koncentrisano, sve je držao u svojim rukama od prvog poena u meču. Pokušavao je Nadal u nekoliko navrata da nametne svoj ritam, ali je to bilo bezuspešno.\nNovaku je u prvom setu poveo sa 3-0 uz jedan brejk koji je sačuvao do kraja seta. Odlučujući brejk u drugom setu napravio je Đoković u petom gemu za vođstvo od 3-2, koju je bez muke sačuvao do kraja i na servis rivala upisao novi trijumf u dva seta. Sa druge strane, španski teniser nije imao nijednu brejk loptu u meču, nije čak bio ni blizu da ugrozi servis prvog tenisera sveta. Samo to dovoljno opisuje koliko je Nadal i ovog puta bio nemoćan protiv Đokovića.\nSrpski teniser plasirao se u 15. uzastopno finale ove godine, a u nedelju će od 19 sati igrati u finalu sa boljim iz meča Federer – Vavrinka (21:00). Novak će u nedelju igrati za 11. trofej ove sezone, četvrti uzastopni na završnom mastersu (peti ukupno), a 59. u karijeri.


Festival baleta u Narodnom pozorištu : Nadlanu.com\nFestival baleta u Narodnom pozorištu\nBEOGRAD, 12. aprila 2011. (Beta) - Festival baleta Providens iz SAD, izvešće u sredu na Velikoj sceni Narodnog pozorišta u Beogradu, predstave "Predaja", "Stihovi" i "Koma" u koreografiji Viktora Plotnikova, u okviru Osmog beogradskog festivala igre.\nDirektorka Beogradskog festivala igre Aja Jung rekla je na konferenciji za novinare da će u sredu u Narodnom pozorištu biti dodeljeno i priznanje "VIP poziva" za istaknutog plesnog stvaraoca iz Srbije koji živi i radi u inostranstvu, solisti baleta Mihajlu Đuriću koji je i umetnički direktor Festival baleta Providens.\nPrema njenim rečima, ideja je da baletski umetnici koji su iz Srbije otišli u insotranstvo, bilo da su igrači, koreografi, direktori baletskih kompanija, repetitori ili pedagozi, dobiju konkretnu mogućnost da se posle mnogo godina vrate na scene na kojima su napravili svoje prve baletske korake i predstave presek svog rada od odlaska iz Srbije.\nMihajlo Đurić je rekao da je on poslednji put u Srbiji nastupio pre više od 20 godina, kao i da je veoma uzbudjen što ima prilike da u Narodnom pozorištu predstavi Festival baleta Providens, čiji je on umetnički direktor.\nU okviru Beogradskog festivala igre, koji će trajati do 18. aprila, nastupiće 12 plesnih kompanija iz Belgije, Izraela, Italije, Slovačke, Austrije, Holandije, SAD, Francuske, Švedske i Velike Britanije.


NALED je napravio kontakt centar u cilju pružanja podrške lokalnim samoupravama u primeni nove Uredbe za plaćanje naknade za zaštitu i unapređenje životne sredine, u čijoj izradi je učestvovao u saradnji sa Ministarstvom zaštite životne sredine.\nPitanja o primeni nove Uredbe možete da pošaljete na mejl adresu dj.petrovic@naled.rs\nNova Uredba o plaćanju naknade za zaštitu životne sredine, usvojena u decembru 2019. godine utvrđuje kriterijume koji bliže određuju koje to aktivnosti negativno utiču na životnu sredinu ili na fizička lica, a nastaju obavljanjem određenih aktivnosti. Prema ovim kriterijumima se definiše iznos naknada za zaštitu i unapređivanje životne sredine, kao i uslovi za njeno umanjenje.\nU okviru svog novoosnovanog Saveza i aktivnih projekata, NALED otvara i pokreće nove teme iz oblasti zaštite životne sredine, istovremeno aktivno pruža podršku Vladi, privredi i lokalnim samoupravama u primeni zakona i pronalaženju najboljih rešenja u ovoj oblasti.\nP: Naša kompanija je platila naknadu po prethodnom rešenju za 2019. godinu. S obzirom da je Uredba doneta u novembru mesecu ove godine, da li smo u obavezi da izvršimo doplatu za jedan mesec (decembar), a srazmerno novom, godišnjem iznosu propisanom Uredbom?\nO: Vaša kompanija nije u obavezi da izvrši doplatu za mesec decembar. Prema članu 7. Uredbe: „Postupci utvrđivanja i naplate naknade za zaštitu i unapređivanje životne sredine koji su započeti do dana stupanja na snagu ove Uredbe, okončaće se po propisima po kojima su započeti.“\nP: Da li Jedinice lokalne samouprave imaju potrebu/obavezu da usvajaju opšti akt odnosno donesu sopstvenu odluku o utvrđivanju Naknade za zaštitu i unapređivanje životne sredine za 2019. i 2020. godinu ili ne?\nO: Za odgovor na ovo pitanje smo konsultovali Ministarstvo Finansija i u nastavku je prikazan njihov stav: Ministarstvo finansija je u Mišljenju Broj: 011-00-01107/2019-04 od 12. decembra 2019. godine i dopuni mišljenja od 18. decembra 2019. godine po pitanju da li je skupština jedinice lokalne samouprave u obavezi da donese Odluku kao opšti akt kojim se uređuje naknada za zaštitu i unapređivanje životne sredine, iznelo sledeći stav:\n„Shodno napred navedenom, mišljenja smo da nije neophodno da jedinica lokalne samouprave donese akt (odluku) za visinu naknade za zaštitu i unapređivanje životne sredine za 2020. godinu i naredne godine, imajući u vidu da su Uredbom propisani iznosi naknade za zaštitu i unapređivanje životne sredine po osnovu obavljanja aktivnosti od negativnog uticaja na životnu sredinu na godišnjem nivou, kako za pravna lica i preduzetnike, tako i za fizička lica, i da jedinica lokalne samouprave svojim aktom ne može utvrditi visinu naknade drugačije od iznosa naknade propisanih Uredbom.ˮ\nP: Na koji uplatni račun (broj računa i poziv na broj lokalne samouprave) kompanije vrše uplatu naknade za 2019. godinu?\nO: Naknada za zaštitu i unapređivanje životne sredine plaća se na propisani uplatni račun broj: 840-714562843-56 koji je objavljen u Pravilniku o uslovima i načinu vođenja računa za uplatu javnih prihoda i raspored sredstava sa tih računa („Sl. glasnik RSˮ, br. 16/16, 49/16, 107/16, 46/17, 114/17, 36/18, 44/18-dr. zakon, 104/18, 14/19, 33/19 i 68/19). U pozivu na broj se unosi model plaćanja 97 i šifra jedinice lokalne samouprave na čijoj teritoriji obveznik obavlja aktivnosti od negativnog uticaja na životnu sredinu.


“Dan Tare u Crnoj Gori – Crna Gora za Taru” | PCNEN\n“Dan Tare u Crnoj Gori – Crna Gora za Taru”\nObjavljeno: 10.09.2004, 20:19h\nGrupa nevladinih organizacija danas ce u svim crnogorskim opstinama organizovati akciju potpisivanje Deklaracije protiv potapanja kanjona Tare – “Dan Tare u Crnoj Gori – Crna Gora za Taru”. Potpisivanje deklaracije bice organizovano u skoro svim crnogorskim opstinama. U ime svih organizacija, NVO “Most”, kao koordinator akcije, pozvao je gradjane Crne Gore da potpisivanjem Deklaracije podrze akciju za spasavanje rijeke Tare. Ovdje mozete pogledati lokacije na kojima ce biti moguce potpisati Deklaraciju\nGrupa nevladinih organizacija danas ce u svim crnogorskim opstinama organizovati akciju potpisivanje\nDeklaracije protiv potapanja kanjona Tare – “Dan Tare u Crnoj Gori – Crna Gora za Taru”. Potpisivanje deklaracije bice organizovano u skoro svim crnogorskim opstinama.\nU ime svih organizacija, NVO “Most”, kao koordinator akcije, pozvao je gradjane Crne Gore da potpisivanjem Deklaracije podrze akciju za spasavanje rijeke Tare. Ovdje mozete pogledati lokacije na kojima ce biti moguce potpisati Deklaraciju


Dodik: Vjerujem da će se stvoriti eksterni uslovi za raspad BiH\nPredsjednik Republike Srpske Milorad Dodik rekao je da se žrtvuje suviše političkih stavova zbog imaginarne priče o mogućim evropskim integracijama\n“I sama Evropa, koja ima strahovite socijalne i ekonomske probleme, kaže da poslije Hrvatske, dugi niz godina neće primiti nijednu zemlju pod svoju `kapu`. Druga je tema da mi sami, zbog sebe, moramo da usvojimo evropska pravila da bi nam bilo bolje”, naglasio je Dodik.\nOn je za portal “Telegraf.rs” rekao da ne vidi mogućnost da BiH preživi u budućnosti, jer je to podijeljeno društvo, prenosi Srna.\n“Vjerujem da će se stvoriti eksterni politički uslovi za raspad BiH. I vjerujem da taj raspad treba da bude miran. Za sve je najbolje da sarađujemo i živimo u miru bez krutih granica, da imamo kompatibilan ekonomski sistem, a da smo politički suvereni u donošenju svih važnih odluka. Da li će to biti 2035. ili ranije, potpuno je nebitno”, istakao je Dodik, komentarišući novu mapu Evrope 2035. koju su izradili ruski stručnjaci, a prema kojoj će Srbija i Hrvatska podijeliti BiH.\nOn je naglasio da će Republika Srpska, bez obzira na ekonomske nevolje u EU i regionu, uspjeti da zabilježi pozitivnu stopu rasta bruto-društvenog proizvoda u 2013. godini i u ovom trenutku ima dugoročno ugovorenih poslova i obezbijeđenih investicija čija je ukupna vrijednost 2,9 milijardi eura.\nDodik je rekao da je Srbija najveći spoljnotrgovinski partner Republike Srpske i da je tržište Srbije važno za Srpsku.\n“Već smo sarađivali na nekoliko infrastrukturnih projekata. Trebalo bi razgovarati o tome kako da se napravi kompatibilno tržište, uz finansijsku podršku koja bi bila usmjerena na zajedničke projekte”, smatra Dodik.\nPredsjednik Srpske ističe da će Republika Srpska pratiti zvaničnu politiku Srbije, mada smatra da je Srbija trebalo hrabrije da traži podjelu Kosova.\n“Sada kada postoji Platforma o Kosovu, mi ćemo je poštovati, šta god da mislimo o njoj. I Republika Srpska sigurno neće dozvoliti priznanje Kosova u BiH. To su dvije konstante u našoj politici koje ćemo poštovati. Sve ostalo su lične političke varijacije”, istakao je Dodik.\nOn je ocijenio da je dobar podsticaj koji potpredsjednik Vlade Srbije Aleksandar Vučić daje u borbi protiv organizovanog kriminala i korupcije.


Ruski epidemiolog: Vrhunac epidemije u Rusiji ─ sredinom maja - 30.04.2020, Sputnik Srbija\nŠirenje infekcije virusa korona u Rusiji moglo bi da dostigne vrhunac sredinom maja, izjavio je direktor Centralnog naučno-istraživačkog instituta za... 30.04.2020, Sputnik Srbija\n08:32 30.04.2020 (Osveženo: 00:57 26.08.2021)\n© Sputnik / Kirill Kallinikov / Uđi u foto-galerijuZaštitna oprema\n„Najverovatnije je da će vrhunac ─ maksimalan broj obolelih od kovida 19, biti sredinom maja. Nakon toga, doći će do smanjenja broja inficiranih virusom“, ocenio je ekspert Federalne agencije za fitosanitarni nadzor („Rospotrebnadzor“).\nPrema njegovim rečima, mere preduzete u Rusiji imaju pozitivan efekat na usporavanje tempa rasta broja obolelih. Međutim, Akimkin ističe da je još uvek rano govoriti o dostizanju platoa kada je reč o povećanju broja slučajeva koronavirusne infekcije.\n„Danas primećujemo značaj socijalnog faktora razdvajanja ljudi i mogućnosti eliminisanja kontakata između njih. Vidimo slabiju tendenciju rasta broja obolelih“, rekao je Akimkin.\nProfesor je dodao da na usporavanje tempa širenja kovida 19 takođe može da utiče i prirodni faktor.\n„Prirodna insolacija ─ sunčeva svetlost i ultraljubičasto zračenje na bilo koji mikroorganizam deluju pogubno.\nPrema poslednjim podacima, u Rusiji je od kovida 19 ukupno obolelo 99.399 osoba, preminulo je 972 osobe a ozdravilo 10.286 osoba.